德寿寺

歷史

德壽寺建於清朝順治十五年（1658年）。順治四年（1647年），達賴、班禪分別派使節到北京「獻金佛、念珠，表頌功德。」順治五年（1648年），清廷致書問候五世達賴、四世班禪，並「敦請」達賴入京。五世達賴覆書答稱「許於辰年朝覲。」辰年，即順治九年（1652年）。順治九年三月初七（1652年），五世達賴自西藏啟程到北京朝覲，滿族官員建議順治帝出京迎接，漢族官員則主張順治帝在宮中接見。順治帝最終採取了折中方案，於順治九年冬天以「畋獵」的名義，在南苑和達賴路遇，順便向其表示歡迎。順治十五年（1658年），順治帝將南苑的明朝舊衙門提督官署改建為行宮，並在當年他和五世達賴會面之地興建了德壽寺，以作紀念。
乾隆二十年（1755年），德壽寺發生火災而燒毀。隨後，德壽寺於乾隆二十一年（1756年）重修。為避免火災，自乾隆二十一年（1756年）德壽寺重修後，寺內就未居住過喇嘛。
光緒《順天府志·京師志》載：「德壽寺，在永慕寺之東，順治十五年建，後毀於火，乾隆二十年重修。山門三間，東西二坊，大殿五間，奉釋迦佛及阿蘭迦舍佛。院內穹碑二，一勒重修碑記，一勒《寶鼎歌》，皆高宗御製也。鼎在殿前。其東西配殿各三間，殿後隨牆門內為御書房三楹，乾隆四十五年建。」
乾隆帝每次游幸南海子，都會赴德壽寺瞻禮。尤喜在德壽寺禪房休憩，「偶來蘭若幽、頗愛禪房美。」「素愛禪房靜，頻來有句酬。」乾隆帝共寫了20多首關於德壽寺的詩文，其中僅寫「德壽寺禪房」的詩文便有7首。德壽寺「而營建特為宏敞，金碧丹堊，蔚然傑構。」寺內「松竹韻虛籟，花葯綻春蕊」，乾隆帝稱之為「花宮」。
乾隆四十五年八月十三日（1780年），逢乾隆帝七旬壽辰。乾隆帝以「夫朕七旬不欲為慶賀繁文，已預頒御旨」，下詔免慶賀致禮。六世班禪得知後，通過章嘉國師主動要求入覲朝賀，獲乾隆帝允請。隨後，為迎接六世班禪朝賀，乾隆帝在承德避暑山莊為六世班禪興建了須彌福壽之廟，在北京香山靜宜園仿西藏寺廟風格興建了宗鏡大昭之廟。「既建須彌福壽之廟於熱河，復建昭廟於香山之靜宜園，以班禪遠來祝釐之誠可嘉，且以示我中華之興黃教也。」同時，乾隆帝還在德壽寺內改建了「御座房三楹」，以接待六世班禪。此外，乾隆帝還開始學習唐古忒語（即藏語）。「昨四十五年，因班禪來謁，兼習唐古忒語。今蒙古及回語已精通，其番語、唐古忒語亦能解名物器數，而尚弗純熟，未能言達事之始末。」經過近兩年，乾隆帝已能基本讀懂藏文文件並使用藏語會話。六世班禪進京朝覲，和乾隆帝十分投合，「相看如舊識，會意亦通辭。」乾隆帝乃允六世班禪在德壽寺駐錫講經。
《欽定日下舊聞考·卷七十四·國朝苑囿南苑一》載：
德壽寺，山門三間，東西建坊二，大殿五間，東西配殿各三間，殿後隨牆門內為御座房。（《南苑冊》）臣等謹按：德壽寺在舊衙門東偏，順治十五年建，後毀於火。乾隆二十年重加修葺。東西二坊，東曰：「化通萬物」，西曰：「覺被群生」。大殿奉釋迦佛及阿藍迦舍佛，御題額曰：「慧燈圓照」，曰：「善獅子吼」，聯曰：「沙界浄因留月印，檀林妙旨悟風香」，又曰：「慧鏡慈燈廣種善根垂福佑，溪聲山色遠從賢刼證圓通」。院內穹碑二，恭勒御製重修德壽寺碑記並御製詩章。御座房三楹，乾隆四十五年改建，東室聯曰：「禪味毎從閒里得，道心常向靜中參」，西室聯曰：「竹秀石奇參道妙，水流雲在示真常」。
聖祖《御製德壽寺詩》：持身崇孝理，清淨契真如。歲久開金寺，時來降玊輿。
乾隆二十一年《御製重修德壽寺碑記》：南苑德壽寺，創於世祖章皇帝御宇之十有五年，規制崇麗，庭中金鼎，笵冶精緻。樂善堂集中所為賦寶鼎歌者也。皇祖行搜南苑時，常臨幸瞻禮。越乾隆二十年毀於火。以其為列祖聖跡所留，亟命更造殿宇，仍舊名，以志弗忘。工蕆所司以碑記，請南苑為較獵地，陂隰廣衍，草木豐美，羽毛蹄角，充牣雜沓。歲時之暇，行圍較射，以搜軍實，習武備，其於佛事不相涉也。而營建特為宏敞，金碧丹堊，蔚然傑構，此豈徒以侈美觀已哉。洪惟我世祖，肇造區夏，乂安元元，出水火而袵席之，凡可利益斯民者，罔弗修舉，念大雄氏教能福佑群生，虔致崇奉，即一。游豫亦不忘邀福庇民德意，茲寺之所為作也。朕常幸南苑，周視檐宇，仰瞻像設睪然，想見當日幬覆萬有，為民祈福之忱，輙低徊不能去。夫後人所以纉承前休者，惟其心不惟其跡，則茲寺固其跡也。而前人所以垂示來茲者，傳其跡乃傳其心，則茲寺即其心也。郁攸弗戒，遺趾僅在，雖開天之跡，懿爍海□，無藉一寺以傳，而斂時五福，用敷鍚厥庻民隨在沾被流露於琳宮寶網間，盛美庸可弗志踵而完之所不容己也。後之人撫苑囿之繁盛，仰蘭若之荘嚴，因以念開創時雖燕閒騎射，設周阹逐禽左，足以騁懷游目，而佑庇斯民之思，猶未嘗一刻置其於法宮明堂之上，更何如也。則庻幾勤民家法，即一寺而昭
示無窮，而朕祇紹謨烈弗敢失墜之意，亦藉以表見雲。偈曰：有大招提在南海子，莊嚴樓閣照曜半空。此南海子乃羽獵場，飛者走者蹄者角者或群或友紛紜霍繹，云何其中有此淨土，以何因緣何德慧，故曰：我世祖即如來身，手扶金輪，安立世界，於凡世間，跂行喙息，十方生眾，無不悲憫，此悲憫心，乃至剎那一瞚之間，未嘗閒斷，以故有時游幸茲苑，行圍較獵，羽林佽飛，期門七萃，前呼後哨，挽強摧堅，足可快心，為樂忘疲，而是悲憫亦無不在，以是因緣創此寶剎，邀福庇民為游豫時參禮之所。花宮梵宇，一一湧現，成祇樹洹，香積珍施，珠碧珊瑚，種種瓌異，歷百年來，寶鼎特峙，常新不壞。無何一朝不戒於火，曰非火毀，世尊慈緣，醒悟大眾，如舊蔵物，習見不覺，一時失卻，惆悵追思，思得復見，還我舊觀，忽覩是物，頓複本原，了了在目，歡喜讃欲勝於前時，是一毀者，正為顯出此悲憫心，指示後世。然而是心不以寺見，若竟無寺，於何見心？故今重建，青鴛蘭若，金碧輝朗，一如其舊，禮斯寺者，當思昔時講武行樂不忘鍚福，普庇三千大千世界，此悲憫心如金蓮花隨地湧出，如長明燈六時不斷，如大雲雨卉木藥草隨分受潤，則知今日重建殿宇乃是憑仗繼續因緣，闡如來心，演如來事，滋栴檀林，護琉璃界，歷千萬刦，利益眾生。
《御製德壽寺古鼎歌》：龍宮巍巍紫氣軒，輝耀榱甍煥崇垣。寺名德壽庵羅園，剎竿高掛珊瑚旛。停鞭卸轡山門前，一滴欲尋曹溪源。東瞻紫霧明朝暾，清涼頓覺隔塵喧。香浮寶殿謁世尊，兀然古鼎吐雲煙。何人鎔冶工雕鐫金，翠斑斕歷歲年。上文雷回下雲紜，猙獰狀類獅子蹲。籀書斯篆跡難分，世次那辨癸與辛。蝌蚪盤屈蛟龍奔，周彛虞敦恍猶存。葆精凝潤疑瓊璠，寒光欲流不可捫。日月照射輪朝昏，濯洗全資雨露恩。在昔盛事傳橫汾，此鼎神異邁等倫。我欲負之千蹄犍，移向帝闕鎮厚坤。充以大武佐魚豚。萬斤木火為之燔，有實大亨養聖賢。
乾隆四年《御製德壽寺詩》：招提建百年，勝境壓諸天。樹古龍蛇矯，壇髙雲霧連。珠旛飄赤篆，寶鼎羃祥煙。暫去空林杳，猶聞鐘磬傳。
乾隆二十二年《御製重修德壽寺落成詩以紀事》：閱歲祇園致郁攸，經營深意緬前猷（寺建於順治年間，世祖、聖祖南苑行圍，常所臨幸。前歲不戒於火，持勅重修）。固知一切有為法，作如是觀無可留。盡洗何妨萬緣浄，重提依舊四禪修。從茲法雨霏金地，澤潤蒼生百億秋。
乾隆二十八年《御製德壽寺詩》：花宮火刼後重新（是寺於乙亥年遭回祿，因重新之。落成後至今又七年矣），敗是成因成敗因。調御丈夫都不較，如然法爾示於人。
乾隆三十二年《御製德壽寺詩》：收圍臨竺宇，屏息禮金身。松栢祇如舊，殿庭已煥新（是寺曾遭回祿，因重造。今仍金碧煥然）。遷中有常住，義處即能仁（習武，義之屬，故云）。古鼎益蔚翠（殿前古鼎巍然，翠色可愛，向曾有詩），那知秋復春。
乾隆三十六年《御製題德壽寺詩》：殿堂重建又經年，喬木蘢蔥祇故然。下馬入門早忘獵，無僧守寺莫非禪（寺遭乙亥叵祿後，經重建，祗今苑隸看守，弗居僧人）。風飄旛影演真偈，鳥啄窗虛窺法筵。大德由來必得壽，儒宗梵義有同詮。
乾隆四十五年《御製德壽寺詩》：德壽禪林成世祖（德壽寺建於順治十五年，詳見丙子重修寺碑記），爾時逹賴喇嘛朝。何期一百經年久（五輩逹賴喇嘛以順治九年十二月來京時，我世祖駐蹕南苑，即於此迎謁賜宴，至今百二十餘年，班禪額爾德呢祝釐來覲，又復於此謁見，後先輝映，實為國家盛事），又見班禪祝嘏遙。適我東歸西去便（今歲以餘七旬初度敬謁東陵，禮畢取道南苑，恭詣西陵，適為經行順路），許其駐鍚謁鑾翹。翻經掲律尋常謹，可悟鐘聲披七條（喇嘛教以講經持律為事，雖有悟無我無生者，不似禪僧之豎拂棒喝，單提向上流而為口頭禪者）。
臣等謹按：德壽寺御製詩，謹繹有關紀述事實者，恭載卷內，余不備錄。
德壽寺的建築毀於中華民國初期，主要是遭奉軍拆毀，僅存兩座穹碑，均為漢白玉質地，螭首龜趺，形制相同，為重修德壽寺時敕建。通高7.50米，龜趺長3.30米、高2.05米，碑身寬1.80米、厚0.93米。碑首有四龍盤頂，碑身的四邊有龍雲寶珠浮雕。東碑刻滿文，西碑刻漢文。西碑的碑陽刻有乾隆帝所撰《重修德壽寺碑記》和《寶鼎歌》；碑陰刻有乾隆帝御製詩；東側刻有乾隆五十三年（1788年）《戊申季春再疊庚子詩韻》；西側刻有乾隆五十五年（1790年）《庚戌仲春月題德壽寺》詩及其詩注；碑中的詩文記述了清朝乾隆四十五年（1780年）乾隆帝在德壽寺接見六世班禪的史實。兩碑是大興區文物保護單位。為保護這兩座碑，2000年代，文物保護部門建造了碑亭（歷史上兩碑並無碑亭），並設置了圍護的欄杆。2012年前後，文物保護部門開始對德壽寺進行整體修繕，2012年初期清理工作完成之後，準備根據實際情況展開後續工程。